मोरक्को के अयूब अल कावी 8वें मिनट में गोल करने से चूक गए। उनके बाएं पैर से लगाया गया शॉट गोलपोस्ट में नहीं पहुंचा। उसके बाद मैच रेफरी सकीर कुनैत ने ईरान के कप्तान मसूज सोजोई को 10वें मिनट में यलो कार्ड दिखाया। वहीं, 33वें मिनट में ईरान के खिलाड़ी को गलत तरीके से रोकने के कारण मोरक्को के करीम अल अहमदी को भी यलो कार्ड दिखाया गया। 42वें मिनट में ईरान के इब्राहिमी के पास पर स्ट्राइकर सरदार गेंद को लेकर गोलपोस्ट तक तो पहुंचे लेकिन मोरक्को के गोलकीपर ने उनकी कोशिश नाकाम कर दी। ईरान के जहांबख्श को दूसरे हाफ की शुरुआत में (47वें मिनट) रेफरी ने पीला कार्ड दिखाया। 67वें मिनट में ईरान ने कप्तान मसूद सोजाई को मेहदी तरेमी से रिप्लेस किया। 92वें मिनट में ईरान के करीम को भी पीला कार्ड मिला।